Լեգենդ Գրիգի մասին

Լեգենդ Գրիգի մասին (), խորհրդային տիկնիկային մուլտֆիլմ, որը նկարահանվել է 1967 թվականին, Սոյուզմուլտֆիլմ ստուդիայում, ռեժիսոր Վադիմ Կուրչևսկու կողմից և նվիրված է եղել Էդվարդ Գրիգի մահվան 60-րդ տարելիցին։ Մուլտֆիլմում հնչում է հայտնի երգահանի երաժշտությունը։

Սյուժե 
Ներկայացումն սկսվում է։ Վարագույրը բացվում է, և բեմի վրա հայտնվում են կոմպոզիտոր Գրիգը, նրա ընկեր ուրախ, բարի բժիշկը, պառավ Մահը, գեղեցկուհի արքայադուստրը, չարաճճի տրոլները և նրանց թագավորը։ Տրոլների թագավորը խնդրում է արքայադստեր ձեռքը և խոստանում է նրան, որ հարսանիքի ժամանակ հնչելու է Էդվարդ Գրիգի նոր երաժշտությունը։ Նոտաների հետևից նա ուղարկում է իր տրոլներին։ Կոմպոզիտորը հիվանդ է, և նրա ընկեր բժիշկը նրան նշանակել է լիարժեք հանգիստ և արգելել է որևէ անհանգստություն։ Դայակի տեսքով կոմպոզիտորի մոտ հայտնվում է Մահը և փորձում է վառարանը գցել նրա նոտագրությունները։ Բայց արևը ծագում է և շուրջբոլորը վառ լույս տարածում։ Գրիգը կանգնում է, մոտենում դաշնամուրին և նոր երաժշտություն գրում։ Տրոլները տանում են նոտագրությունը, և հարսանիքը կայանում է։ Բժիշկը եզրակացնում է` Գրիգը մարդ է և նկարիչ, և նրա երաժշտությունն անմահ է։

Հեղինակներ 
 Ռեժիսոր` Վադիմ Կուրչևսկի
 Սցենարի հեղինակներ` Հենրիխ Սապգիր, Գենադի Ցիֆերով
 Բեմադրող նկարիչներ` Նիկոլայ Դվիգուբսկի, Վադիմ Կուրչևսկի,
 Նկարիչներ` Վալենտինա Վասիլենկո, Օլգա Գվոզդևա
 Օպերատոր` Վլադիմիր Սարուխանով
 Հնչյունային օպերատոր` Բորիս Ֆիլչիկով
 Մուլտիպլիկատորներ` Մայա Բուզինովա, Յուրի Կլեպացկի, Իոսիֆ Դոուկշա
 Տիկնիկները և դեկորացիաները պատրաստել են` Պավել Գուսև, Վ. Կալաշնիկովա, Օլեգ Մասաինով, Մարինա Չեսնոկովա, Վլադիմիր Աբակումով, Վիտալի Բոբրով, Վալերի Պետրով, Ալեքսանդր Մաքսիմով, Ռոման Գուրովի ղեկավարությամբ
 Մոնտաժող` Լիդիա Կյակշտ
 Խմբագիր` Արկադի Սնեսարև
 Ֆիլմի տնօրեն` Նատան Բիտման
 Հեղինակները ներկայացված են ըստ մուլտֆիլմի լուսագրերի

Փառատոններ և պարգևներ 
1967 — «Լեգենդ Գրիգի մասին», Օբերհաուզենի 13-րդ միջազգային կինոփառատոնի դիպլոմ։

Մուլտֆիլմի մասին

Ծանոթագրություններ

Արտաքին հղումներ 
 
 Вадим Курчевский — Энциклопедия отечественного кино

«Սոյուզմուլտֆիլմ» ստուդիայի մուլտֆիլմեր
Էդվարդ Գրիգ
1967 մուլտֆիլմեր